Ponta îl atacă dur pe Mihai Tudose: A negociat cu Manda să treacă la PSD și cu Orban să votăm cu PNL, cel pentru care am muncit toți să ajungă în PE și ne-a mințit în față, cel pentru care am cedat mandatul meu

Liderul PRO România, Victor Ponta, îl atacă dur, pe Facebook, pe fostul premier Mihai Tudose, despre care spune că a negociat cu Claudiu Manda să treacă la PSD și cu Ludovic Orban votarea guvernului PNL. Ponta spune că că Tudose este cel pentru care au muncit toți din partid să ajungă în Parlamentul European și i-a mințit în față, cel pentru care și-a cedat el mandatul.

Sorin Cîmpeanu și Daniel Constantin, doi dintre cei trei prim-vicepreședinți ai partidului Pro România, ar urma să voteze azi pentru guvernul Ludovic Orban, împreună cu alți șase membri ai partidului, au declarat pentru G4Media.ro surse din partid (detalii aici).

Postarea integrală a lui Victor Ponta:

Daca va puneati intrebarea cine este “negociatorul” cu PNL – tot Mihai Tudose care a negociat cu Claudiu Manda in timpul saptamanii sa plece inapoi la PSD si cu Ludovic Orban in Weekend sa votam cu PNL ! Cel pentru care am muncit toti sa ajunga la Parlamentul European – si care ne-a mintit in fata pe toti ca nu merge , doar candideaza sa ajute lista ! Cel pentru care am cedat mandatul meu castigat pe lista ProRomania!

E bine ca macar separam apele / dar este greseala mea ca am lasat de la mine sa treaca toate tradarile si ticalosiile la adresa noastra! Mergem mai departe – mai putini dar fara vanzatori!

Mihai Tudose a descoperit acum grija fata de guvernare – tocmai el care a fugit de la Guvern de frica lui Dragnea si l-a lasat pe Premierul Japoniei singur prin Bucuresti! Chiar responsabil!

Este corect sa nu votam un Guvern nelegitim, neprofesionist, instaurat cu metodele folosite de Traian Basescu in Decembrie 2009 – si care va genera un dezastru in 2020 exact cum a fost in 2010! Nu am votat Guvernul “Ciolos” si mi-am asumat toate riscurile – asa voi face si acum!

ProRomania trebuie sa fie un proiect politic pe termen lung , cu adevarat modern si social democrat / nu voi lasa ca aceasta constructie sa fie folosita ca un vehicol de adus la Putere PNL si Ludovic Orban!

Chiar daca acum ProRomania este sub un atac total – vom rezista si vom fi mai buni si mai puternici!

Sursa foto: Inquam Photos / Octav Ganea